22 Januarie

22 Januarie is die 22ste dag van die jaar in die Gregoriaanse kalender. Daar volg nog 343 dae in die res van die jaar (344 in skrikkeljare).

 Gebeure 

 1483 – Rodrigo Borgia (later Pous Alexander VI) word dekaan van die kollege van kardinale.
 1647 – Benedetto Odescalchi (later Pous Innocentius XI) word prefek van die Opperste Tribunaal van die Apostoliese Signatura.
 1680 – Vincenzo Maria Orsini (Later Pous Benedictus XIII) word Aartsbiskop-biskop van Cesena (Italië).
 1772 – Die Crozeteilande word onderweg van Mauritius na Tahiti deur Marc-Joseph Marion du Fresne ontdek.
 1844 – Pous Gregorius XVI stel drie nuwe kardinale aan waaronder Antonio Maria Cagiano de Azevedo, ouditeur-generaal van Apostoliese Kamer.
 1879 – Anglo-Zoeloe-oorlog: Britse magte in Zoeloeland lei ’n verpletterende nederlaag teen Cetshwayo se impies in die Slag van Isandlwana.
 1879 – Anglo-Zoeloe-oorlog: Die Slag van Rorke's Drift vind plaas.
 1901 – Na hy die titel Prins van Wallis vir ses dekades gehou het, word Koning Edward VII die oudste man om die Britse troon op te volg.
 1905 – Russiese Rewolusie: Vreedsame betogings gelei deur Vader Gapon eindig in ’n menseslagting op Bloedige Sondag buite die Winterpaleis in St. Petersburg.
 1936 – Die Franse eerste minister, Pierre Laval, word gedwing om te bedank nadat die oplossing wat hy en die Britse minister van buitelandse sake, Samuel Hoare, vir die Abessiniese Krisis beplan het, aan die pers gelek word.
 1970 – Die eerste geskeduleerde vlug van die Boeing 747, Pan American Vlug 001, vertrek uit New York na Londen.
 1973 – Roe v. Wade: Die Hoogsgereghof van die VSA lewer ’n mylpaalbeslissing oor aborsie.
 1980 – Andrei Sakharov, ’n sleutelargitek van die Sowjet waterstofbom en wenner van die 1975 Nobelprys vir Vrede word in Moskou gearresteer en na Gorki verban.
 2009 – Die groepshoof van die SAUK, adv. Dali Mpofu, word in die pad gesteek.
 2026 – Die ondertekeningseremonie vir die stigtingshandves van die Raad van Vrede vind plaas op die kantlyn van die 56ste Wêreld Ekonomiese Forum in Davos, Switserland.

 Geboortes 
 1561 – Francis Bacon, Britse staatsman, filosoof, wetenskaplike en skrywer († 1626).
 1788 – Lord Byron, Britse outeur en digter († 1824).
 1864 – Groothertog Pieter Nikolajewitsj van Rusland, die tweede oudste seun van groothertog Nikolaas Nikolajewitsj van Rusland († 1931). 
 1893 – Conrad Veidt, Duitse gebore Amerikaanse filmakteur († 1943).
 1904 – George Balanchine, Russiese danser († 1983).
 1928 – Jorge Ibargüengoitia, Meksikaanse skrywer († 1983).
 1936 – Clive Derby-Lewis, Suid-Afrikaanse politikus, vir sy aandeel in die Chris Hani-moord gevonnis († 2016).
 1938 – Corra Dirksen, Springbokrugbyspeler en geneesheer († 2020).
 1941 – Ettie Bierman, Suid-Afrikaanse skrywer (* 2020).
 1953 – Piet de Jager, Afrikaanse regsgeleerde, wat veral bekendheid verwerf as rolprentmaker en digter († 2023).
 1959 – James Phillips, alias Bernoldus Niemand, Suid-Afrikaanse rocksanger en liedjieskrywer († 1995).
 1960 – Michael Hutchence, Australiese sanger († 1997).
 1961 – Markus Jooste, Suid-Afrikaanse sakeman († 2024).
 1981 – Khabonina Qubeka, Suid-Afrikaanse aktrise.
 1993 – Rio Haryanto, Indonesiese Formule Eenrenjaer.

 Sterftes 

 1901 – Victoria van die Verenigde Koninkryk (* 1819).
 1922 – Pous Benedictus XV, 258ste Pous van die Rooms-Katolieke Kerk (* 1854).
 1929 – Cornelis Lely, Nederlandse ingenieur en politikus (* 1854).
 1936 – Jan Volschenk, Suid-Afrikaanse skilder (* 1853).
 1973 – Lyndon B. Johnson, 36ste President van die Verenigde State (* 1908).
 2002 – Sheldon Allman, Amerikaanse akteur (* 1924).
 2008 – Heath Ledger, Australiese akteur (* 1979).
 2010 – James Mitchell, Amerikaanse akteur (* 1910).
 2018 – Ursula K. Le Guin, Amerikaanse skrywer (* 1929).
 2022 – Thich Nhat Hanh, Viëtnamese Boeddhistiese monnik, vredesaktivis, digter en skrywer (* 1926). 
 2022 – Kathryn Kates, Amerikaanse aktrise (* 1948).

Kategorie:Januarie